Hr Priit Alekask
Riigi Kaitseinvesteeringute Keskus
Järve 34A
11314 Tallinn
		Teie 30.10.2024 pöördumine	
			
		Meie 14.11.2024 nr KV-4.1-3.1/24/20629-2	

Väike-Maarja valla tuuleala nr 6  detailplaneeringu lähteseisukohad ja asjakohaste mõjude, sh keskkonnamõju strateegilise hindamise programm	

Austatud hr Alekask	

Väike-Maarja Vallavalitsus esitas Riigi Kaitseinvesteeringute Keskusele seisukoha andmiseks Väike-Maarja valla tuuleala nr 6 detailplaneeringu lähteseisukohad ja asjakohaste mõjude, sh keskkonnamõju strateegilise hindamise programmi.

Detailplaneeringu eesmärgiks on Väike-Maarja valla üldplaneeringuga määratud tuuleenergia tootmiseks põhimõtteliselt sobival alal nr 6 asuvate katastriüksuste ligikaudu 555 ha suurusel maa-alal elektrituulikutest koosneva tuulepargi rajamine.

Detailplaneeringu lähteseisukohtade järgi on tuulikute maksimaalne taotletav tipukõrgus (koos labadega) maapinnast kuni 300 m. Täpne tuulikute arv, paiknemine, kõrgus ja muud ehitamise tingimused lahendatakse detailplaneeringuga, lähteseisukohtade staadiumis on eeldatav tuulikute arv 20.

Kaitseväe hinnangul paikneb Väike-Maarja valla üldplaneeringuga määratud tuuleenergia tootmiseks põhimõtteliselt sobiv ala nr 6 tuuleelektrijaama (TEJ) elektrituulikute püstitamiseks kaitseministri 26.06.2015 määruse nr 16 § 6'1 „Raadiosüsteemi töövõime kriteeriumid“ lõige 1, lõige 2 ja lõige 3 kehtestatud TEJ ehituse piirangualas, kus on lubatud rajada elektrituulikuid tipukõrgusega kuni 28 m maapinnalt.
Kaitseministri 25.04.2022 määruse nr 16 muutmise eelnõu jõustumisel ning kompensatsioonimeetmete rakendumise järgselt Väike-Maarja valla territooriumil tabelis esitatud kinnistutele elektrituulikute paigaldamisel tipukõrguse piirangud puuduvad.

Kaitsevägi märgib, et ministri määruse nr 16 muutmise eelnõu on läbinud 1. kooskõlastusringi ning koostamisel on 2. kooskõlastusringi dokument, mis peaks sisaldama tagasisidega lisandunud mitmeid sisulisi parandusi ning täiendusi ja ettepanekuid. Kaitseministeeriumi juristide plaan on kaitseministri otsusega (allkirjaga) seadustada määruse muutmise eelnõu ilma 2. kooskõlastusingi läbimata. Sellise otsuse elluviimine kutsub arvatavalt esile kooskõlastusringil olevate ministeeriumite protesti ning juriidilisi vastuväited.

Lugupidamisega	

[ allkirjastatud digitaalselt ]

Veikko Kannel	
Kolonel	
Kaitseväe peastaabi analüüsi- ja planeerimisosakonna ülem	

		

Peeter Subbi 717 1520
peeter.subbi@mil.ee